Bandaríski leikarinn Ron Leibman , sem er þekktur fyrir að hafa leikið pabba Rachel Green í sjónvarsþáttunum Friends , er látinn , 82 ára að aldri . Leibman var bæði Emmy og Tony verðlaunahafi en ferill hans spannaði rúmlega 60 ár , bæði á sviði og sjónvarpi . Hann fæddist 11. október árið 1937 í New York og lést í gær úr lungnabólgu . Robert Atterman , umboðsmaður hans , staðfesti þetta . Leibman lék eftirminnilega hlutverk lögfræðingsins Roy Cohn í hinu margverðlaunaða leikriti Angels in America eftir Tony Kushner , sem er talið eitt besta leikrit sem komið hefur frá Bandaríkjunum síðustu áratugi . Hann lærði leiklist á sjötta áratugnum hjá Lee Strasberg í hinum goðsagnakennda leiklistarskóla Actors Studio í New York en þar var hin svokallaða „ method “ leiklistartækni þróuð . Flestir þekkja hann þó fyrir að leika Dr. Leonard Green , föður Rachel Green í friends . Hann vann Emmy verðlaun árið 1979 fyrir að túlka titilhlutverkið í þáttunum Kaz .